CELEX: 22004D0071
Language: sk
Date: 2004-06-08 00:00:00
Title: 2004/71/: Rozhodnutie Spoločného výboru EHP č. 71/2004 z 8. júna 2004, ktorým sa mení a dopĺňa príloha II (Technické predpisy, normy, skúšanie a osvedčovanie) k Dohode o EHP

25.11.2004   
            
            
               SK
            
            
               Úradný vestník Európskej únie
            
            
               L 349/26
            
         
      ROZHODNUTIE SPOLOČNÉHO VÝBORU EHP
   
   č. 71/2004
   z 8. júna 2004,
   ktorým sa mení a dopĺňa príloha II (Technické predpisy, normy, skúšanie a osvedčovanie) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore, zmenenú a doplnenú protokolom, ktorým sa upravuje Dohoda o Európskom hospodárskom priestore, ďalej len „dohoda“, najmä na jej článok 98,
   keďže:
   
               (1)
            
            
               Príloha II k dohode bola zmenená a doplnená rozhodnutím Spoločného výboru EHP č. 102/2002 z 12. júla 2002 (1).
            
         
               (2)
            
            
               Nariadenie Rady (ES) č. 2679/98 zo 7. decembra 1998 o fungovaní vnútorného trhu vo vzťahu k voľnému pohybu tovaru medzi členskými štátmi (2) sa má začleniť do dohody.
            
         
               (3)
            
            
               Rezolúcia Rady a zástupcov vlád členských štátov zo zasadnutia Rady 7. decembra 1998 o voľnom pohybe tovaru (3) sa má začleniť do dohody,
            
         ROZHODOL TAKTO:
   Článok 1
   Kapitola XX prílohy II k dohode sa mení a dopĺňa takto:
   
               1.
            
            
               Za položku „XX. VOĽNÝ POHYB TOVARU – VŠEOBECNE“ sa dopĺňa nasledujúca položka a bod:
               „AKTY, KTORÉ SÚ UVEDENÉ
               
                           1.
                        
                        
                           
                              398 R 2679: Nariadenie Rady (ES) č. 2679/98 zo 7. decembra 1998 o fungovaní vnútorného trhu vo vzťahu k voľnému pohybu tovaru medzi členskými štátmi (Ú. v. ES L 337, 12.12.1998, s. 8).“
                        
                     
         
               2.
            
            
               Body 1, 2, 3 a 4 sa menia na body 2, 3, 4 a 5 podľa uvedeného poradia.
            
         
               3.
            
            
               Za bod 5 (odporúčanie Komisie 2001/893/ES) sa vkladá nasledujúci bod:
               
                           „6.
                        
                        
                           
                              498 X 1212(01): Rezolúcia Rady a zástupcov vlád členských štátov zo zasadnutia Rady zo 7. decembra 1998 o voľnom pohybe tovaru (Ú. v. ES L 337, 12.12.1998, s. 10).“
                        
                     
         Článok 2
   Texty nariadenia (ES) č. 2679/98 a Rezolúcie Rady a zástupcov vlád členských štátov zo zasadnutia Rady 7. decembra 1998 o voľnom pohybe tovaru, v islandskom a nórskom jazyku, ktoré sú určené na uverejnenie v dodatku EHP k Úradnému vestníku Európskej únie, sú autentické.
   Článok 3
   Toto rozhodnutie nadobúda účinnosť 9. júna 2004, ak sa Spoločnému výboru EHP zaslali všetky oznámenia podľa článku 103 ods. 1 k dohode (4).
   Článok 4
   Toto rozhodnutie sa uverejní v oddieli EHP a dodatku EHP k Úradnému vestníku Európskej únie.
   
      V Bruseli 8. júna 2004
      
         
            Za Spoločný výbor EHP
         
         
            Predseda
         
         S. GILLESPIE
         
      
   
   
      (1)  Ú. v. ES L 298, 31.10.2002, s. 17.
   
      (2)  Ú. v. ES L 337, 12.12.1998, s. 8.
   
      (3)  Ú. v. ES L 337, 12.12.1998, s. 10.
   
      (4)  Ústavné požiadavky sú uvedené.
   
      PRÍLOHA
      
         VYHLÁSENIE ŠTÁTOV EZVO
         týkajúce sa rezolúcie Rady a zástupcov vlád členských štátov zo zasadnutia Rady zo 7. decembra 1998 o voľnom pohybe tovaru
         (ktorým sa do kapitoly XX (voľný pohyb tovaru – všeobecne) prílohy II k dohode vkladá nový bod 6)
         Pri implementácii Rezolúcie Rady a zástupcov vlád členských štátov združených v Rade 7. decembra 1998 o voľnom pohybe tovaru sa štáty EZVO zaväzujú urobiť všetko, čo je v ich právomoci, na prevzatie rovnakých záväzkov ako členské štáty EÚ.
      
      
         SPOLOČNÁ DEKLARÁCIA
         týkajúca sa začlenenia nariadenia Rady (ES) č. 2679/98 zo 7. decembra 1998 o fungovaní vnútorného trhu vo vzťahu k voľnému pohybu tovaru medzi členskými štátmi do dohody
         (ktorou sa do kapitoly XX (voľný pohyb tovaru – všeobecne) prílohy II k dohode vkladá nový bod 1)
         Zmluvné strany týmto súhlasia, že problémy, na ktoré sa zameriava nariadenie Rady (ES) č. 2679/98 sú významné vo vzťahu k dobudovaniu vnútorného trhu.
         Strany si preto želajú uplatňovať nariadenie (ES) č. 2679/98 v rámci Dohody o EHP.
         Uvedené platí bez toho, aby bola dotknutá podmienka, že oblasť spravodlivosti a vnútorných záležitostí patrí mimo rámec pôsobnosti Dohody o EHP.